OBRTNIČKA ŠKOLA BJELOVAR

DR. ANTE STARČEVIĆA 24, BJELOVAR

KLASA: 602-06/24-01/1

URBROJ:2103-95-01-24-1

POZIV UČENICIMA KOJI ŽELE NASTAVITI OBRAZOVANJE ZA VIŠU RAZINU KVALIFIKACIJE U STATUSU REDOVNOG UČENIKA

Temeljem Zakona o odgoju i obrazovanju u osnovnoj i srednjoj školi ( NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) i Pravilnika o uvjetima i načinima nastavka obrazovanja za višu razinu kvalifikacije ( NN br. 8/2016) , učenik koji je stekao nižu razinu srednjeg obrazovanja može nastaviti obrazovanje u trogodišnjem strukovnom programu obrazovanja u statusu redovitog učenika.

Obrtnička škola Bjelovar objavljuje programe obrazovanja za višu razinu kvalifikacije za koje učenik može podnijeti zahtjev za nastavak obrazovanja u školskoj godini **2024./2025**.:

AUTOMEHANIČAR – JMO 3 g.

BRAVAR – JMO 3 g.

STROJOBRAVAR –JMO 3 g.

CNC OPERATER – IG 3 g.

ELEKTROINSTALATER - JMO 3 g.

ELEKTROMEHANIČAR – JMO 3 g.

ELEKTRONIČAR-MEHANIČAR - JMO 3 g.

INSTALATER KUĆNIH INSTALACIJA – JMO 3 g.

ZIDAR - JMO 3 g.

Uvjeti za nastavak obrazovanja su:

 - da nije prošlo više od 2 godine od dana završetka niže razine srednjeg obrazovanja,

 - da se traži nastavak obrazovanja u pravilu unutar istog obrazovnog sektora u kojem je stečeno prethodno strukovno obrazovanje

- da je prosjek ocjena svih razreda srednjeg strukovnog obrazovanja najmanje 3.50 zaokružen na dvije decimale

Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje nastavničko vijeće Obrtničke škole Bjelovar.

O zahtjevu Obrtničke škole Bjelovar odlučuje rješenjem.

Rješenjem kojim se učeniku odobrava nastavak obrazovanja utvrđuje se rok do kojega učenik mora položiti razlikovne i/ili dopunske ispite te izvršiti sve obveze, kao i sve druge važne pojedinosti vezane uz nastavak obrazovanja.

Učenik kojemu je odobren nastavak obrazovanja za višu razinu kvalifikacije upisuje se u Školu putem upisnice.

Učenik odnosno roditelj ili skrbnik malodobnog učenika obvezan je **do 5. srpnja 2024.** godine podnijeti Obrtničkoj školi Bjelovar **pisani zahtjev** za nastavkom obrazovanja uz koji je obvezan **priložiti izvornike ili ovjerene preslike prethodno stečenih razrednih svjedodžbi i svjedodžbe o završenom obrazovanju.**

Nepotpune zahtjeve Škola će vratiti na izmjenu i dopunu, a zahtjeve pristigle nakon roka, odnosno izmjene i dopune nepotpunih zahtjeva pristigle nakon roka Škola neće razmatrati.

Zahtjev se šalje na obrascu koji je objavljen na mrežnoj stranici škole.

U Bjelovaru, 21.05.2024.

Ravnatelj:

Branko Cvetković, dipl. ing